#أمانة حيدر
#بقلم:الراويه
#الفصل"١٣"
بسم الله 🖤
.
سلام..
وخرت عنو بعد ما نزلت كل دموعها و هي حاظنتو و هو بس يطبطب على كتفها حتى تسكت و تبطل بچي
ظليت ادحگلها احسها گاعد تشكي افعالي الو
تقدمت عليه و شبكتو بصوت ناصي گلت
- يول شبيك ؟
- قصة طويله
حچاها نفس نبرة صوتي دفعتو بالكرسي و گعدنا على الكراسي ظلت يُسر لازمه ايدو و بيد حاظنه حيدر
جريت حسرة من گالتلو بعبرة
- مشتاقلك هواي
- اني اكثر يا بعد اخوچ
گوليلي شلونچ ؟
- اني زينه، انته شلونك و شبيها رجلك
تنهد و گال
- زين بس مرات اضوج
- جمال شبيها رجلك ؟
سالتو اني و هو دحگلي و گال بهدوء
-وگعت و انكسرت
-وين وگعت ؟
سالتو يُسر و هو جاوبها بسمه
- بالحمام الگاع مبلله و ما انتبهت و وگعت
بس هسا احسن
- شوكت ؟
- قبل تلث ايام
دحگ عليه من سالتو و اني اريد اشوف نظرات عيونو و منها اعرف اذا چان صادگ لو كاذب
- القدم مو ؟
دحگلي و اني رفعتلو تك حاجب هو تنهد و هز راسو
عرفتو من نظرات عيونو اكو شي ظامو علينا، و من شفتو دحگ بطرف عيونو ل يُسر عرفت انو ما يريدها تعرف
هزيت راسي و تنهدت، اخذ حيدر بحظنو و گام يبوس بي و يحچيلو شگد مشتاگلو
من تا نطلع و خلصت الزياره، حظنها ل يُسر و رجع شبكني طبطبت على ظهرو و هو گال بصوت ناصي
- الاسبوع الجاي تعال اوكي ؟
- خوش
وخرت عنو و اجا الشرطي و اخذو و ظلت يُسر ادحگلو و دموعها تنزل بهدوء
تنهدت و گلت
- يلا
اندارت عليه و دحگتلي برود و مشت بعد ما تناوشت حيدر مني
رجعنا للشقه و ظلت طول اليوم حبيسة الغرفة، العصر حدرت للسوگ و اشتريت الي كم حاجه و ملابس ل حيدر
و اخذت حبشكلات للعيله اخاف تستقبلني دلال و هي اطالب بهديه
فتت من يم محل ذهب، ظليت ادحگ للخانه و جذبني خاتم ذهب ناعم و بسيط
شافني صاحب المحل و ابتسم
ما گدرت اتجاوز جمالو للخاتم، لذلك فتت و ورا السلام گلتلو و اني اشر عليه
- تشوف هذاك الخاتم ابو الورده الصغيره انطينيا بلا امراً عليك
ضحك و گال و هو يفتح الخانه حتى يطلعوا
أنت تقرأ
| أمانة حيدر | ' باللهجة العراقية 'Romance
" مرات الصدفه و القدر يلعبن ادوارهن، و يقلبن الطاوله، و يحولن اليأس الى أمل، و الحقد الى حب " تصميم الغلاف من الحلوه شهرزات التميمي ♥♥ تنويه/ القصه باللهجة العراقيه و لا تمت للواقع بصلة بدأت ١٥/٨/٢٠١٩ انتهت٢٨/١١/٢٠١٩